Diari Oficial de la Generalitat Valenciana


Sumari del DOGV 9884, del 03-07-2024 (2024/6377)

RESOLUCIÓ de 17 de juny de 2024, de la Direcció General de Patrimoni Cultural, sobre delegació de competències en els directors i les directores territorials.
--------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/6377


Data del document
:   17-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

RESOLUCIÓ de 17 de juny de 2024, de la Direcció General de Patrimoni Cultural, sobre delegació de competències en els directors i les directores territorials. [2024/6377]  
La present resolució té com a objecte l'actualització a l'estructura organitzativa vigent de la delegació de competències en els directors territorials, entenent revocada l'anterior delegació conferida per la Resolució de 12 d'abril de 2017, de la Direcció General de Cultura i Patrimoni.  
  
El Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, determina les funcions que s'atribuïxen als òrgans superiors i centres directius que la componen, així com a les unitats administratives que s'adscriuen a cadascun d'aquells.  
  
L'esmentat Decret 186/2023, en l'article 7, regula la Direcció General, sobre la qual establix el següent: «La Direcció General de Patrimoni Cultural assumix les competències previstes en l'article 70 de la Llei del Consell, i les altres previstes en l'ordenament jurídic en matèria de conservació, protecció, enriquiment, restauració, difusió i foment del patrimoni cultural valencià, tant moble com immoble; museus i suport tècnic. L'exercici de tals competències està detallat en l'article 8 de l'Orde 1/2024, de 2 d'abril, del vicepresident primer i conseller de Cultura i Esport, per la qual es desplega el Decret 186/2023.»  
  
Este decret, per la seua part, establix en l'article 10 l'estructura territorial de la Vicepresidència Primera i Conselleria de Cultura i Esport:  
  
1. Com a expressió del principi de desconcentració administrativa, la Conselleria s'organitza territorialment en servicis centrals, que estenen la seua competència a tot l'àmbit de la Comunitat Valenciana, i en direccions territorials, amb competència d'àmbit provincial.  
2. En cadascuna de les capitals de les províncies d'Alacant, Castelló i València hi haurà una direcció territorial de Cultura i Esport, que actuarà sota la dependència orgànica de la Sotssecretaria i amb competència en el territori de la respectiva província, al capdavant de la qual hi haurà un director o directora territorial amb el caràcter de representant permanent de la Conselleria en el seu respectiu territori.  
3. Funcionalment, les direccions territorials depenen dels diferents centres directius de la Conselleria, segons l'índole de la matèria, els quals establiran els criteris i directrius necessaris en el seu àmbit funcional per a garantir la coordinació i homogeneïtat d'actuació d'aquelles.  
  
Finalment, conforme a l'article 8 de la Llei 40/2015, d'1 d'octubre, la competència és irrenunciable i serà exercida pels òrgans administratius que la tingueren atribuïda com a pròpia, excepte els casos de delegació o avocació, quan s'efectuen en els termes previstos en esta o altres lleis. L'article 63 de la Llei 5/1983, de 30 de desembre, del Consell, establix que l'exercici de les competències pròpies de cada òrgan podrà ser delegat per este en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que siga possible la delegació de competències delegades.  
  
  
En virtut del que s'ha exposat, esta Direcció General de Patrimoni Cultural resol:  
  
Primer  
Delegar en els directors territorials de la Vicepresidència Primera i Conselleria de Cultura i Esport, en el seu respectiu àmbit territorial, l'exercici de les següents competències:  
a) Inspecció dels béns mobles integrants dels museus i col·leccions museogràfiques permanents dependents de la Direcció General i del Sistema Valencià de Museus.  
b) L'autorització de les sol·licituds d'intervenció en béns mobles de rellevància patrimonial i elements assimilables.  
c) L'autorització i gestió dels depòsits i eixides de fons dels museus i col·leccions museogràfiques permanents, a excepció dels museus i col·leccions museogràfiques permanents declarats bé d'interés cultural que seran autoritzats per la Direcció General de Patrimoni Cultural.  
  
  
Segon  
En les resolucions administratives que s'adopten per delegació haurà de fer-se constar este aspecte i es consideraran dictades per l'òrgan delegant, que podrà avocar per a si el coneixement i resolució d'assumptes delegats; tot això, de conformitat amb els articles 63 de la Llei 5/1983, del Consell, i 9 i 10 de la Llei 40/2015, d'1 d'octubre, de règim jurídic del sector públic.  
  
Tercer  
La present delegació de competències podrà ser revocada en qualsevol moment per l'òrgan delegant.  
  
Quart  
Sempre que es faça ús d'esta delegació de competències haurà de fer-se constar expressament en la resolució o acte que s'adopte, i es consideraran dictats per l'òrgan delegant, sense que siga possible la delegació de competències delegades.  
  
Quint  
La present resolució de delegació de competències tindrà efectes a partir de l'endemà de publicar-se en el Diari Oficial de la Generalitat Valenciana.  
Contra el present acte, que esgota la via administrativa, les persones interessades podran interposar un recurs contenciós administratiu en el termini de dos mesos a comptar de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'este mateix òrgan en el termini d'un mes computat en els terminis ja esmentats, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades en puguen interposar qualsevol altre que estimen procedent.  
  
València, 17 de juny de 2024. La directora general de Patrimoni Cultural: Pilar Tébar Martínez.